Гавриїл Рац

Гавриїл Рац (*6. авґуст 1940—†29. марец 2002), учитель, длугорочни фоторепортер у НВУ Руске слово, уметнїк фотоґрафиї.

  Биоґрафия 

Гавриїл (Ґабор) Рац Рацмишков народзени 6. авґуста 1940. року у Руским Керестуре. Родичи оцец Ґабор и мац Ана, родзена Рац (Дзвонарова). Гавриїл мал младшого брата  Янка (1942-2021). Гавриїл Рац закончел основну школу у родним валалє а Учительску школу у Сримских Карловцох. Потим уписал студиї русийского язика на Висшей педаґоґийней школи у Зренянину дзе и абсолвовал. Кед абсолвовал на Висшей педаґоґийней школи та робел кратши час и як наставнїк русийскго язика.

Гавриїл Рац бул оженєти зоз Марию родз. Сопка и у малженстве мали дзивче Ясмину.
  Роботна кариєра 

По законченю учительскей школи Гавриїл Рац робел як учитель класней настави у Основней школи Петро Кузмяк у Руским Керестуре по 1970. рок. 

Пар роки Гавриїл Рац препровадзел на дочасовей роботи у Нємецкей дзе робел у компанийох Круп и Форд.

По врацаню зоз Нємецкей Гавриїл Рац почал у половки марца 1974. року робиц и НВУ Руске слово як фоторепортер. Бул длугорочни професионални фоторепортер у НВУ Руске слово у Новим Садзе. Знїмал шицки файти чарно-билих и колор фотоґрафийох за потреби новинох Руске слово, часопису за дзеци Пионирска заградка, часопису МАК, за Народни календар, традицийни мурови рочни календар за други потреби.  

Занїмала го  документарна и новинска  фотоґрафия а дзекуюци вельорочному искуству у обласци чарно-билей и колор фотоґрафиї вон винаходзел мотиви и за творенє уметнїцких фотоґрафийох.  

Участвовал на вецей колективних виставох.

 Допринос рускей култури 

Гавриїл Рац бул член Дружтва за руски язик, литературу и културу од 1974. року.Список членох Дружтва за руски язик, литературу и културу, рядове число 44. Гавриїл Рац, Нови Сад, 1974  Бул член Клуба подобових уметнїкох Дружтва за руски язик, литературу и културу з Нового Саду, од снованя того Клуба 1996. року. Заступени є у моноґрафиї Подобова творчосци Руснацох у виданю Дружтва за руски язик, литературу и културу, на боку 103 зоз фото-ґрафику Лядова сказка.

Як член Новосадскей сцени АРТ Дядя Гавриїл Рац ґлумел як ґлумец-аматер у театралним фалату Ґордана Михича Жовта (1975. року).  

Гавриїл Рац нєсподзивано умар 29. марца 2002. року. Поховани є на теметове у Руским Керестуре.

 Ґалерия 

 Литература 
 Гавриїл Рац, уметнїк фотоґрафиї, Подобова творчосц Руснацох, Дружтво за руски язик, литературу и културу, 2003, б. 103.

 Тамаш, др Юлиян, „Просвитни роботнїки 1944-1991. рокуˮ, Руски Керестур, лїтопис и история (1745-1991), Месна заєднїца Руски Керестур, 1992,  бок 414. 

 Ґрупа авторох, „Комисия за  фотодокументациюˮ, 30 Червени ружи, НИУ Руске слово, Нови Сад, 1991, бок 163.

 Вонкашнї вязи 
 Дюра Латяк, Руске под час политичних пременкох (у тексту спомнути и Г. Рац, фоторепортер)

 Ґрупа младих з Керестура, ґенерация 1940-1942 (фотоґрафоване 1957. року), Гавриїл Рац медзи нїма.

 Дюра Латяк, 75 роки Руского слова 1945-2020 (VIII), б. 26.

 Референци 

Катеґория:Руснаци у Сербиї
Катеґория:Керестурци
Катеґория:Уметнїки
Катеґория:Фотоґрафе

Катеґория:Учителє
Катеґория:6. авґуст
Катеґория:Народзени 1940
Катеґория:29. марец
Катеґория:Умарли 2002